Tirsdag eftermiddag blev butikstyveri i Fakta i Thisted til røveri. Politiet har nu anholdt to ud af de tre gerningsmænd, det skriver Limfjord Update. Røveriet skete tirsdag eftermiddag, da tre personer kom ind i butikken og stjal en række varer. Personalet opdagede tyveriet og forsøgte at stoppe tyvene, da de ville forlade butikken. Det lykkedes personalet, at tilbageholde en af de tre gerningsmænd. En af de andre gerningsmænd kom og skubbede personalet omkuld, så alle tre gerningsmænd kunne stikke af fra stedet. Politiet har nu anholdt to af de tre gerningsmænd, men efterlyser stadig den tredje medvirkende i røveriet. Det er en kvinde på 20-25 år, aldmindelig af bygning og 175 cm høj. Hun havde en lys beige jakke på under røveriet.

Referat:
Butikstyveri blev til røveri, da tre personer tirsdag blev taget for butikstyveri og den ene efterfølgende skubbede personalet omkuld.